সোভিয়েত ইউনিয়নের কমিউনিস্ট পার্টি
সোভিয়েত ইউনিয়নের কমিউনিস্ট পার্টি (সিপিএসইউ), কিছু সময়ে যা রাশিয়ান কমিউনিস্ট পার্টি বা অল-ইউনিয়ন কমিউনিস্ট পার্টি নামেও পরিচিত এবং কখনও কখনও সোভিয়েত কমিউনিস্ট পার্টি (এসসিপি) নামে পরিচিত ছিল, যা সোভিয়েত ইউনিয়নে রাজনৈতিক দলের প্রতিষ্ঠাতা এবং শাসক ছিল। সোভিয়েত ইউনিয়নের একমাত্র শাসক দল ছিল সিপিএসইউ (CPSU) ১৯৯০ সাল পর্যন্ত, যখন সোভিয়েত ইউনিয়নের গণ প্রতিনিধিদের কংগ্রেস (কংগ্রেস অফ পিপলস ডেপুটি) ১৯৭৭ সোভিয়েত সংবিধানের অনুচ্ছেদ ৬ সংশোধন করে, যা পূর্বে সিপিএসইউ (CPSU)-কে রাজনৈতিক ব্যবস্থার উপর একচ্ছত্র অধিকার প্রদান করেছিল। পার্টিটি ১৮৯৮ সালে রাশিয়ান সোশ্যাল ডেমোক্রেটিক লেবার পার্টি হিসাবে প্রবর্তিত হয়েছিল। ১৯০৩ সালে সেই দলটি মেনশেভিক (সংখ্যালঘু) এবং বলশেভিক (সংখ্যাগরিষ্ঠ) উপদলে বিভক্ত হয়ে যায়; পরবর্তীটি, ভ্লাদিমির লেনিনের নেতৃত্বে, সিপিএসইউ-এর স্পষ্ট উত্তরাধিকার এবং সেই দল যেটি ১৯১৭ সালের অক্টোবর বিপ্লবে ক্ষমতা দখল করে। এর কার্যক্রম সোভিয়েত ভূখণ্ডে স্থগিত করা হয়েছিল ৭৪ বছর পর, ২৯ আগস্ট ১৯৯১ সালে, সংস্কারকারী সোভিয়েত রাষ্ট্রপ্রধান এবং পার্টির সাধারণ সম্পাদক মিখাইল গর্বাচেভের বিরুদ্ধে রক্ষণশীল সিপিএসইউ নেতাদের ব্যর্থ অভ্যুত্থানের পরপরই। সিপিএসইউ ছিল গণতান্ত্রিক কেন্দ্রিকতাবাদের উপর ভিত্তি করে গড়ে ওঠা একটি সাম্যবাদী দল। লেনিন কর্তৃক প্রণীত এই নীতিতে দলের অভ্যন্তরে নীতিগত বিষয় নিয়ে গণতান্ত্রিক ও খোলামেলা আলোচনা করা হত, যার পরে সম্মত নীতিগুলিকে সমুন্নত রাখার জন্য সম্পূর্ণ ঐক্যের প্রয়োজন হত। সিপিএসইউ-এর মধ্যে সর্বোচ্চ সংস্থা ছিল পার্টি কংগ্রেস, যা প্রতি পাঁচ বছর পর পর অনুষ্ঠিত হত। যখন কংগ্রেসের অধিবেশন হত না, তখন কেন্দ্রীয় পরিষদ ছিল সর্বোচ্চ সংস্থা। কারণ কেন্দ্রীয় পরিষদ বছরে দুবার বৈঠক করত, বেশিরভাগ দৈনন্দিন দায়িত্ব ও দায়িত্ব পলিটব্যুরো, (ভূতপূর্ব প্রেসিডিয়াম), সচিবালয় এবং অর্গবুরো (১৯৫২ সাল পর্যন্ত)-এর উপর ন্যস্ত ছিল। দলের (প্রধান) নেতা ছিলেন সরকারের প্রধান এবং সাধারণ সম্পাদক, প্রধানমন্ত্রী (প্রিমিয়ার) বা রাষ্ট্রপ্রধানের তিনটি দফতরের মধ্যে যেকোনো একটি পদে অথবা তিনটির মধ্যে একই সময়ে যেকোনো দুটি পদে, কিন্তু একই সময়ে কখনোই তিনটিতে অধিষ্ঠিত ছিলেন না। দলের নেতা ছিলেন সিপিএসইউ পলিটব্যুরোর (কার্যত) ডি ফ্যাক্টো সভাপতি (চেয়ারম্যান) এবং সোভিয়েত ইউনিয়নের প্রধান নির্বাহী। ক্রিয়া-কেন্দ্রের ক্ষমতা স্থানান্তরের জন্য দল এবং রাষ্ট্র (সোভিয়েত ইউনিয়নের মন্ত্রী পরিষদ)-এর মধ্যে উত্তেজনা কখনোই আনুষ্ঠানিকভাবে সমাধান হয়নি। ১৯২২ সালে সোভিয়েত ইউনিয়নের প্রতিষ্ঠার পর, লেনিন একটি মিশ্র অর্থনীতির প্রবর্তন করেছিলেন, যাকে সাধারণত নতুন অর্থনৈতিক নীতি বলা হয়, যা অর্থনৈতিকভাবে অনুন্নত দেশে সমাজতন্ত্র ব্যবহারিক সাধনা হওয়ার জন্য প্রয়োজনীয় শর্তগুলির বিকাশের জন্য কমিউনিস্ট পার্টির নির্দেশে ধনতন্ত্রবাদী অনুশীলনগুলিকে পুনরায় শুরু করার অনুমতি দেয়। ১৯২৯ সালে, জোসেফ স্তালিন দলের নেতা হওয়ার সাথে সাথে, মার্কসবাদ-লেনিনবাদ, জার্মান দার্শনিক এবং অর্থনৈতিক তাত্ত্বিক কার্ল মার্কস এবং লেনিনের মূল ধারণাগুলির সংমিশ্রণ, আনুষ্ঠানিকভাবে দলের পথপ্রদর্শক আদর্শ হিসাবে পরিণত হয়েছিল এবং তার অস্তিত্বের অবশিষ্টাংশ ব্যাপিয়া থাকবে। দল রাষ্ট্রীয় সমাজতন্ত্র অনুসরণ করে, যার অধীনে সমস্ত শিল্পের জাতীয়করণ করা হয় এবং একটি আদেশ (কমান্ড) অর্থনীতি প্রয়োগ করা হয়েছিল। দ্বিতীয় বিশ্বযুদ্ধ থেকে পুনরূজ্জীবিত হওয়ার পরে, সংস্কারগুলি বাস্তবায়িত হয় যা অর্থনৈতিক পরিকল্পনাকে বিকেন্দ্রীকরণ করে এবং নিকিতা ক্রুশ্চেভের অধীনে সাধারণভাবে সোভিয়েত সমাজের উদারীকরণ হয়েছিল। ১৯৮০ সাল নাগাদ, অব্যাহত স্নায়ুযুদ্ধ, এবং মার্কিন যুক্তরাষ্ট্র এবং অন্যান্য পশ্চিম ইউরোপীয় শক্তির সাথে চলমান পারমাণবিক অস্ত্রের প্রতিযোগিতা এবং অর্থনীতিতে অনাকাঙ্ক্ষিত অদক্ষতা সহ বিভিন্ন কারণ, আলেক্সেই কোসিগিনের অধীনে স্থবির অর্থনৈতিক প্রবৃদ্ধির, এবং এছাড়াও লিওনিদ ব্রেজনেভের অধীনে এবং ক্রমবর্ধমান হতাশার দিকে পরিচালিত করে। ১৯৮৫ সালে কনিষ্ঠ, তেজস্বী মিখাইল গর্বাচেভ নেতৃত্ব গ্রহণের পর (দুই স্বল্পমেয়াদী বয়স্ক নেতা, ইউরি আন্দ্রোপভ এবং কনস্তান্তিন চেরনেনকো, যারা দ্রুত পর্যায়ক্রমে মৃত্যুবরণ করেন), বাজার অর্থনীতির দিকে ধাবমান সোভিয়েত অর্থনৈতিক ব্যবস্থাকে রূপান্তরের জন্য আরেকবার দ্রুত পদক্ষেপ নেওয়া হয়। গর্বাচেভ এবং তার সহযোগীরা "পেরেস্ট্